11/07/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión definitiva de subvencións correspondentes ao programa DP0036, de axudas a entidades sen fins de lucro para o cofinanciamento de proxectos de investimentos no ámbito do medio ambiente durante o ano 2019

RESOLUCIÓN NÚM.23.703/2019, DO 9 DE XULLO, POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA DP0036, DE AXUDAS A ENTIDADES SEN FINS DE LUCRO PARA O COFINANCIAMENTO DE PROXECTOS DE INVESTIMENTOS NO ÁMBITO DO MEDIO AMBIENTE DURANTE O ANO 2019 DP0036/2019 Expte.2018000035353 Don VALENTÍN GONZÁLEZ FORMOSO, Presidente da Deputación Provincial da Coruña, Mediante Resolución da Presidencia 19799/2019, do 7 de xuño, que foi publicada no BOP núm.109, do 11 de xuño de 2019, concedéronse de forma provisional as subvencións da convocatoria DP0036, de axudas a entidades sen fins de lucro para o cofinanciamento de proxectos de investimentos no ámbito do medio ambiente durante o 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se fose o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Durante o devandito prazo de 10 días só a Asociación Ambiental Senda Nova presentou a desistencia da súa solicitude, polo que as presentadas polos demais solicitantes considéranse aceptadas tacitamente. Visto que finalizou o prazo concedido aos interesados pola citada resolución e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Visto o informe do Servizo Servizo de Desenvolvemento Territorial e Medio Ambiente e o informe do Servizo de Fiscalización, RESOLVO: 1.º.–Aprobar a concesión das subvencións correspondentes ao Programa DP0036, de axudas a entidades sen fins de lucro para o cofinanciamento de proxectos de investimentos no ámbito do medio ambiente durante o 2019, ás entidades sen ánimo de lucro seguintes: Total concedido: 54.523,12 €. (*) Por un erro na grabación dos datos da solicitude, resulta un importe a conceder maior do inicial (14.122,00 €, en lugar de 11.297,60 €). 2.º.–Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 3.º.–Dispor o gasto das subvencións concedidas con cargo á seguinte aplicación orzamentaria: 0520/17221/781, fase A, referencia núm.22019000351, operación núm.220190006532, importe 54.523,12 €. 4.º.–Denegar a concesión das subvencións correspondentes ao programa DP0036, de axudas a entidades sen fins de lucro para o cofinanciamento de proxectos de actividades no ámbito do medio ambiente durante o 2019, ás entidades sen ánimo de lucro seguintes polos motivos que se indican: 5.º.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 9 de xullo de 2019. O PRESIDENTE, SECRETARIO XERAL, D. Valentín González Formoso D. José Luis Almau Supervía